

Mai teises pooles toimus noortevahetus Ludbregis, mis on üks väike linnake Horvaatia ja Ungari piiri lähedal. Ludbregi elanikkonna suurus oli 3500 inimest ja seda väidetakse olevat maailma keskpunkt. Noortevahetuse teemaks oli “EcoIT”, mille põhifookuseks oli jätkusuutlikkuse ja infotehnoloogiliste lahenduste ühendamine erinevates ettevõtlusvormides. 40 osalejat tuli kohale 6 erinevast riigist - Eesti, Poola, Itaalia, Hispaania, Horvaatia ja Türgi. Noortevahetus toimus 23. maist 31. maini.
Projekti tegevuskava koosnes erinevatest jätkusuutlikkuse ja IT-lahendustega seotud tegevustest, mille eesmärgiks oli analüüsida ja rakendada erinevaid võimalusi, kuidas me saaksime kahte osapoolt ühendada. Tegime mitmeid huvitavaid rühmatöid: keskkonnaga seotud väljakutsete lahendamine, ringmajanduse rakendamine igapäevaelus ja ettevõtetes, üleüldiste infotehnoloogiliste võimaluste kaardistamine.
Me tegime ka mitmeid külastusi erinevatesse kohtadesse, mille puhul saime nii Ludbregis käia vaatamas prügisorteerimismehhanisme ja kohalikus noortekeskuses robootikatunnis kui ka tutvuda lähimas suuremas linnas Varaždinis innovatiivse tehnopargiga. Varaždinis saime veeta terve päeva, kus pidime täitma meile ette antud ülesannet - milleks oli “paper clip challenge”.
Leidsime palju uusi mõttekaaslasi ja sõpru, keda ootame väga Eestisse. Eestlastel ei jää see kindlasti viimaseks projektiks ning saime palju inspiratsiooni. Eks näis, kas korraldame ka Eestis sarnase projekti ;)


Projektiblogi
Projektikogemused alates 2021-st aastast.
Archives
November 2023
Categories